Toyota F1

**Panasonic Toyota Racing** oli Vormel 1 meeskond, mis kuulus Jaapani autotootjale Toyota ja tegutses Saksamaal Kölnis. Toyota teatas 1999. aastal plaanist osa võtta F1 sõitudest ja pärast ulatuslikke esimese mudeli TF101 testsõite tegi debüüdi 2002. aastal. Meeskond kasvas Toyota varasemast Euroopa *Toyota Motorsport* organisatsioonist, mis varem võistles WRC-s ja 24 tunni Le Mansi sõitudes.

Panasonic Toyota Racing ei võitnud kunagi GP-d. Parim koht oli 2., mis saavutati viiel korral.
Toyota sai kriitikat edu puudumise tõttu, eriti pärast 2006. aasta hooaega, kui meeskonna parimaks kohaks sai kolmas koht Austraalia GP-l.

Toyota oli hästi rahastatud meeskond, kuid sellest hoolimata ei saavutatud püsivalt tugevaid tulemusi. 
4. novembril 2009 teatas Toyota lahkumisest vormel ühest, lõpetades meeskonna tegevuse pärast 8. hooaega.

Meeskonna motoks oli "One Team One Aim".

## Võidusõidu ajalugu
### 1957–2002: juured

Toyota tuli esimest korda motosporti kui Toyota Crown osales Austraalia rallil 1957. aastal. Vormel 1 meeskonna juured ulatuvad kuni 1972. aastani, mil Ove Anderssoni loodud *Andersson Motorsporti* tiim kasutas Toyota Celica 1600GT Inglismaa rallil. Meeskond nimetati hiljem ümber *Toyota Team Europe* ja pärast seda ostis Toyota selle 1993. aastal ära. Rallitiim võitis neli WRC sõitjate meistritiitlit, märkimisväärselt tänu Carlos Sainzile, kui ka kolm konstruktorite karikat. FIA blokkis meeskonna võistlustelt 12 kuuks 1995. aastal keelatud detailide kasutamise pärast. Toyota jätkas rallide võitmist 1996. aastal, kuid ei saavutanud sama domineerivat taset kui varem.

1997. aastal liikus meeskond kinniste rajasõitude juurde, kaks korda ebaõnnestudes võita Le Mansi 24 tunni sõit. 21. jaanuaril 1999 teatas Toyota liikumisest edasi Vormel 1. Kompanii lõpetas oma autorallide programmid, et keskenduda Vormel 1. Algselt kavandati siseneda F1 juba 2001. aastal, kuid Toyota pidi hiljem maksma 11 miljoni USD suuruse trahvi võistlustesse sisenemise hilinemise eest. Tavatult otsustas Toyota alustada oma tehnilise meeskonnaga kui pigem siduda end partnerlusse spetsialiseerunud võistlusmeeskonnaga. Meeskond seati ka eemale vormel 1 traditsioonilisest tootmiskeskusest Motorsport Valley Inglismaal. 2001. aasta jooksul, Toyota testis oma prototüüpi Toyota TF101 (AM01) ja sõitjaid 11 F1 ringil. Mõte oli koguda andmeid võistluste jaoks, et teha aerodünaamilisi parandusi TF102 jaoks ja harjutada juhte radadega uues autos. Esimesteks sõitjateks olid Mika Salo ja Allan McNish keda tutvustati kui testsõitjaid.

### 2002–2004: varajased aastad
#### 2002

Toyota F1 debüteeris Vormel 1 võistlustel 2002 hooajal, sõitjateks McNish ja Salo mudeliga Toyota TF102, mille oli disaininud Gustav Brunner. Toyota sai aasta jooksul ainult kaks punkti, samale tasemele Minardiga ja ettepoole vaid ühest tiimist, Arrowsist, millel sai poole hooaja peal raha otsa. Nende esimene punkt tuli esimesel sõidul Austraalia GP-l, kui pooled sõitjatest olid elimineeritud esimese kurvi õnnetuse tõttu, mille põhjustas Ralf Schumacher, põrgates kokku Rubens Barrichelloga. Meeskond oleks saanud ka teise punkti kohe järgmisel sõidul Malaisia GP-l, kuid Salo kannatas masina süüteprobleemide tõttu ja meeskond kobas McNishi pit stopiga. McNish kaotas seetõttu koha ja lõpetas seitsmendana ilma punktideta kohe pärast Sauberi Felipe Massat. McNish osales suures õnnetuses hooaja lõpul toimunud treeningsõidul Jaapani GP-l ja oli kogu võistluse ajal arstide hoole all. Salo ja McNishi lepinguid 2003. aastaks ei pikendatud.

#### 2003
2003 hooajaks tegi Toyota lepingud Brasiilia sõitja Cristiano da Mattaga, kes oli võitnud Ameerika ChampCari seeriad eelmisel aastal kasutades Toyota toetatud autot ja endise British American Racing (BAR) sõitja Olivier Panisega. Meeskond sai küll korralikult punkte, kuid lõpetas hooaja ikka kaheksandana. Kõrge punktide arv saavutati tänu Inglismaa GP-l turvauto rajal oleku ajal tehtud pit stoppidele. Hooaja lõpuks oli Toyotal 16 punkti ja kaheksas koht ning eespool raskustes olnud Jordan Grand Prix meeskonnast ja Minardist.

#### 2004

Toyota säilitas oma sõitjad 2004 hooajaks, kuid hooaeg tuli keerukas. Mõlemad Toyotad diskvalifitseeriti Kanada GP-l illegaalsete detailide kasutamise tõttu. Cristiano da Matta, pärast kehvasid tulemusi, lahkus meeskonnast pärast Saksamaa GP-d ja asendati kaasmaalasega Ricardo Zontaga, kes oli meeskonna testsõitja. Zonta sõitis järgmised neli ringi ja vahetati Jarno Trulliga, kes lahkus enne ületulekut Renault' meeskonnast. Vahepeal teavitas Panis oma lahkumisest võidusõidust ja lahkus enne finaalsõitu ja andis oma masina Zontale, kes oli Trulli tuleku tõttu testsõitjaks tagasi, et too saaks võistelda oma kodurajal. Trulli ja Zonta ei saanud võistlusest punkte, küll aga Trulli kvalifitseerus heale kohale mõlemas võistluses, millest osa võttis. Toyota võttis omale endise Jordani ja Renault' disaineri Mike Gascoyne hooaja alguses, et jälgida masina täiendusi, mis arenesid aasta jooksul. Meeskond sai poole rohkem punkte kui 2003 ja saavutasid viienda koha USA GP-l Panisega ja säilitasid oma kaheksanda koha konstruktorite arvestuses.

#### Spionaaž
2004. aastal süüdistati Toyotat tööstusspionaažis, infofailide varastamises Ferrarilt. Sellel hooajal väideti olevat palju sarnasusi Toyota TF104 ja Ferrari F2003-GA vahel. Uurimist juhtinud esindaja Kölnist, kus ka Toyota F1 asub, ütles: "See on tohutu hulk materjali. Me vajame üle 10 000 paberilehe, et seda välja printida." Toyota keeldus aga info tagastamisest Ferrarile, kuna nad ei soovinud oma info lekitamist Ferrari kätte, mis oli segatud Ferrari omaga.

### 2005–2006: edu

#### 2005
2005 hooaeg näitas Toyota arenemist. Meeskond säilitas Trulli hooajaks, kuid asendas Zonta Ralf Schumacheriga Williamsi tiimist. 2005 hooaja alguse jooksul ja uue mudeli Toyota TF105 tutvustamisel ütles Schumacher, et tal on paremad võimalused tiitlile Toyota meeskonnas kui Williamsi meeskonnas olles. Meeskond varustas ka oma mootoritega Jordani meeskonda. Toyota alustas hooaega hästi Jarno Trulli kvalifikatsiooni sõiduga teisele kohale avasõidul Austraalia GP-l. 2005. aasta hooaeg oli Toyota üks edukamaid.

#### 2006
Toyota säilitas sama sõitjate koosseisu 2006 hooajaks, kuid vahetas rehvid Bridgestone omade vastu. Meeskond oli esimesi kes avaldas oma uue auto, see oli mõeldud edumaa saavutamiseks rivaalide ees, kuid auto võimekus testidel oli keskmine. Ralf Schumacheri kolmas koht Austraalia GP-l oli Toyota ainuke poodiumiga lõpetamine 2006. aasta jooksul. Muud kõrgemad kohad hooaja jooksul olid 4. koht Prantsuse GP-l Schumacheri saavutusena ja USA GP-l, kus Trulli alustas tagant ja võitles, et lüüa tšempion Fernando Alonsot Renault's. Trulli oli poodiumikohta saavutamas ka Monaco GP-l, kuid ta mootor ütles viimasel hetkel üles. Jarno Trulli kannatas kergete probleemidega meeskonna kodusel võistlusel Jaapani GP-l ja jäi maha meeskonnakaaslasest Ralf Schumacherist. Hooaja viimasel sõidul Brasiilia GP-l mõlemad Toyota autod katkestasid esimestel ringidel vedrustuse probleemide tõttu. Hoolimata nendest tagasilöökidest, nautis meeskond hooaja teist parimat tulemust nende ajaloos, saades 35 punkti ja lõpetades kuuenda kohaga, üks punkt tagapool BMW Sauberist.

Toyota üllatas F1 juhtkonda, eemaldades Mike Gascoyne'i oma tehnilisest meeskonnast pärast Austraalia GP-d, ehkki inglane oli palju panustanud meeskonna tõusu 2005. aasta hooaja jooksul. See oli Gascoyne'i ja Toyota presidendi John Howetti vahel tekkinud konflikti tagajärg, kuidas peaks meeskond tegutsema tulevikus. Gascoyne'ile ei meeldinud, kuidas korporatsiooni juhtkond tegutses ja ta vallandati. Võttis aega, kuni Toyotal õnnestus asendada tehniline direktor, täites koha Pascal Vasseloni poolt väitega, et tehnilise meeskonna juhtimine ühe mehe poolt on vanamoeline.

### 2007 edasi: koostöö Williamsiga

#### 2007

Trulli ja Schumacher valiti jätkama Toyotas 2007 hooajaks. Toyota TF107 avalikustati ametlikult 12. jaanuaril Saksamaal Kölnis. Toyota nautis võistluslikke hooajateste Valencia ringil. Toyota mootorite varustamine liikus keskbaasist Inglismaale endise konstruktorite tšempioni Williamsi juurde, kellel olid omad standardid, mis olid välja töötatud Cosworthi mootoritel 2006. aasta jooksul.

Ralf Schumacher sai Toyotale hooaja esimese punkti 8. kohal, avavõistlusel Austraalia GP-l Melbourne'is. Jarno Trulli sai 4 punkti järgmisel kahel võistlusel Malaisia GP-l ja Bahraini GP-l mõlemal korral 7. kohaga. Schumacheril oli probleeme mõlemal korral, lõpetades mitte kõrgemal kui 12. Järgmisel, kolmanda etapi järgsel, neljanädalase vaheaja jooksul, katsetas Toyota Kataloonia ringrajal, kus meeskond tegi algust tõsise arendustööga. Meeskonna president John Howett ütles, et Toyota jälgib BMW Sauberi meeskonda ja soovib saada nende ligidale, saades 5. koha pärast Malaisia sõitu. See väide täideti paari etteastega, mis ei andnud ühtegi punkti.

2007 Kanada GP lõpetas punktide põua. Ralf Schumacher sai seal punkti lõpetades kaheksandana ja järgmisel sõidul USA GP-l, tõi punkte Trulli kes lõpetas kuuendal kohal. Schumacher sattus aga vahepeal õnnetusse David Coulthardiga ja Rubens Barrichelloga avakurvis.

Intsidentide jada tähendas, et meeskond ei saanud punkte kuni Ungari GP-ni, kus Schumacher sai kolm punkti, olles pärast kvalifikatsiooni viiendal kohal ja lõpetades kuuendal kohal.

1. oktoobril teavitas Schumacher, et lahkub Toyotast 2007 hooaja lõpus uusi väljakutseid otsima.

Toyota lõpetas hooaja Jarno Trulli sõidetud kaheksanda kohaga Brasiilia GP-l Interlagosel. Kokkuvõttes saadi 13 punkti, mis oli meeskonna madalaim arvestus pärast 2004. aastat ja vähem kui nende teistel hooaegadel üldse. Meeskond tunnistas, et nad ei täitnud oma hooaja eelseid lubadusi ja lubasid tulla täiesti uue autoga 2008 hooajaks.

#### 2008

Säilitades Jarno Trulli, asendas Toyota Ralf Schumacheri tõusva GP2 tšempioniga Timo Glockiga 2008. aasta hooajaks. Pärast kahte aastat eriliste tulemusteta alates kõige edukamast hooajast 2005. aastal, öeldi meeskonna juhile Tadashi Yamashinale, et tal on aega kaks aastat muuta Toyota edukaks F1 meeskonnaks. Meeskonna uus auto TF108 avalikustati 10. jaanuaril 2008. Esimesed punktid tulid Malaisia GP-l, kus Jarno Trulli kvalifitseerus viiendale kohale (kuid tõstetakse kolmandale kohale pärast McLareni meeskonna karistamist) ja lõpetab võistluse neljandal kohal. See aga tõestati mitte ühekordseks õnneks pärast seda, kui Trulli saavutab kuuenda koha Bahraini GP-l ja kaheksanda koha Hispaania GP-l pärast probleeme. Pärast esimest kahte katkestamist jõudis Timo Glock neljandale kohale ja tõi 5 punkti Toyotale Kanada GP-l Montrealis, lisaks Trulli toodud 3 punktile saab Toyota viienda koha konstruktorite arvestuses. Mõlemad autod suudavad mingi hetke ka juhtida võistlusi. Veel tuleb punkte Prantsusmaa GP-l, kus Trulli suudab hoida tagasi Heikki Kovalaineni ja saab kolmanda koha. See on Toyota esimene poodiumikoht üle kahe aasta. Trulli pühendab selle koha endisele meeskonna pealikule Ove Anderssonile, kes sai surma nädal enne võistlust autoõnnetuses. Trulli saab punkte Inglismaa GP-l, kuid hoolimata heast sõidust Saksamaa GP-l, kumbki sõitjatest ei saa punkte; Glock elab üle tagavedrustuse purunemise, mis põhjustab tõsise õnnetuse, kui on möödunud Trullist. Meeskonna õnn naasis Ungari GP-l, kus Glock tegi hea kvalifikatsiooni, mis andis talle teise koha, andes talle esimese F1 poodiumi ja Toyotale teise poodiumi hooaja jooksul. Järgmisel võistlusel Valencias, Jarno Trulli suudab saada viienda koha kui meeskonna kaaslane Glock võitleb ennast seitsmendale kohale, tõstes Toyota 10 punkti võrra edasi Renault' meeskonnast konstruktorite arvestuses.

Järgmisel võistlusel Belgia GP-l Trulli võitles, saavutades vaid 16. koha. Timo Glock maadles samuti raskustes, kuni enne võistluse lõppu tuli vihm. Glock vahetas alla märjad rehvid ja oli teistest autodest kiirem, saavutades kaheksanda koha. Pärast sõitu anti Timo Glockile 25-sekundiline karistus Mark Webberist möödumisel kollase lipu ajal viimasel ringil. Karistus tõi Glocki kaheksandalt kohalt üheksandale.

Järgmisel Itaalia GP-l oli Trulli seitsmes ja Glock üheksas. Kuid kvalifikatsioon neil ei õnnestunud ja nad lõpetasid võistluse 11. ja 13. kohaga.

Jällegi Singapuri GP-l Toyota kvalifitseerus hästi, Glock kaheksas ja Trulli üheteistkümnes. Trulli pidi katkestama võistluse vedrustuse ja hüdraulika vea tõttu, kuid Glock lõpetab neljandana.

Jaapani GP-l peab Glock varakult võistluse katkestama pärast kuut ringi. Kuid Jarno Trulli saavutas viienda koha.

Kokkuvõttes arenes Toyota 2008 hooaja jooksul tublisti ja on arvatavasti 2009 hooajal konstruktorite arvestuses neljandal kohal.

#### 2009

Toyota säilitas nii Glocki kui ka Trulli 2009. aastaks ja tutvustas uut autot Toyota TF109. Meeskond alustas hooaega väga hästi. Kuid see edu oli tingitud uute tehniliste regulatsioonide puudustest, kuna Toyota oli üks kolmest meeskonnast, kes kasutas topeltdifuuserit.

Glock sai vigastada Jaapani GP kvalifikatsioonisõidus ja teda asendas viimasel kahel sõidul meeskonna test- ja asendussõitja, Kamui Kobayashi.

Pärast emafirma Toyota majanduslikku kriisi 2009 otsustas Toyota taanduda vormel ühest kohe 4. novembril 2009.

## Toyota ja GPMA
Toyota liitus Grand Prix Tootjate Liiduga (*Grand Prix Manufacturers Association* GPMA) koos teiste F1 autotootjatega nagu BMW, Daimler Chrysler, Honda ja Renault. GPMA eesmärk oli omada ühist häält F1 kere ja regulatsioonide vastu, mis kehtestab FIA. Kuid 14. augustil 2006 lahkus Toyota GPMA-st, öeldes, et on saavutatud soovitud tulemused.

## Sponsorid
Tubakatootjate sponsorlus vormel ühes on olnud tõsiseks probleemiks, kuid Toyota F1 ei ole kunagi kandnud sigarettide reklaami oma masinatel ja on seega olnud tubakareklaami vaidlustest puhas. Panasonic on olnud Toyota peasponsor meeskonna esimesest hooajast saati 2002. aastal. Pärast Toyota edu 2005 hooajal, suurendas Panasonic oma sponsorlust veelgi. Denso (Toyota grupi liige ja tehasevarustaja) ning Esso on olnud koos Toyota F1-ga algusaastatest. Meeskonna partneriteks oli ka India Kingfisher Airlines, kelle osalus avalikustati Toyota TF107 avalikustamisega jaanuaris 2007. See osalus siiski lõppes, kui Kingfisher Airlines juht Vijay Mallya ostis hiljem Spyker F1 meeskonna.
Panasonic Toyota Racingu praegusteks partneriteks on Panasonic, Denso, Bridgestone, EMC, KDDI, ALJ, Alpine, Chiemsee, Dassault Systemes, KTC (Kyoto Tool), Magneti Marelli, MAN, RE/MAX, Würth, Takata.

## Mootoritega varustamine
Toyota varustas mootoritega Williamsi meeskonda aastatel 2007–2009,
Jordani aga 2005. ja 2006. aastal, kui meeskond muutis oma nime Midland F1-ks.

## Tulemused
(Tulemused **paksus kirjas** näitavad esikohta; tulemused *kursiivis* näitavad kiireimat ringi.)

† Pooled punktid, kuna läbiti vähem kui 75% sõidust

## Vaata ka
* Toyota
* Jarno Trulli
* Ralf Schumacher
* Timo Glock

## Välislingid

* Toyota F1 ametlik koduleht
* F1 ametlik koduleht
* F1 Live Timing
* Toyota statistika